cyanic-selkie/wikianc huggingface dataset:
משה חיים מבגדאד
ביוגרפיה
רבי משה חיים לא הדפיס את תשובותיו ודרשותיו, אבל נכדו רבי יוסף חיים הדפיס בסוף ספרו "רב ברכות" קונטרס בשם "דבר משה" הכולל תשובות של רבי משה חיים בהלכות עגונות. בנוסף, בשו"ת רב פעלים הדפיס רבי יוסף חיים תשובה שכתב סבו ונמצאה בעיר בצרה. כמו כן אחת מדרשותיו נדפסה על ידי רבי שלמה תווינא בשבועון "מגיד מישרים" שיצא לאור בעיר כלכולתה שבהודו.
משפחתו
רבי משה חיים נישא למרים לבית שנדוך אחייניתו של רבי ששון שנדוך מחבר הספר "קול ששון". מרים נפטרה בחיי בעלה.
מאגר גלעד
מאגר גלעד, (שמו הרשמי "מאגר נחל רז"). היא בריכה שנבנתה כמאגר מים לאצירת מי נחל רז לפני שהוא חובר לנחל התנינים הממוקם באזור קיבוץ גלעד. המאגר הוקם על ידי אנשי הקיבוץ, כדי להשקות במימיו את מטעי האבוקדו השייכים לקיבוץ. אל המאגר נשפכים גם מי קולחין של קיבוץ דליה. מי מאגר זה מזוהמים.
מגפת הקורונה בארמניה
התפשטות המגפה
ב-21 במרץ משרד המפקדים של ארמניה הורה לסגור מרכזי סחר, ברים, מועדוני לילה, אולמות קולנוע, מועדוני ריקודים, בתי קזינו וחנויות ספרים, החל מ-22 במרץ. בנוסף על כך, הודיעה ארמניה כי תסגור הקניונים והחנויות מלבד חנויות מכולת עד 14 באפריל.
ב-24 במרץ הודיעה ארמניה על סגירת כל בתי הקפה והמסעדות ברחבי המדינה, וכי יפעלו רק שירותי משלוחים.
ב-4 בספטמבר 2020 דווח על 177 חולים חדשים וממשלת ארמניה הודיעה ב-11 בספטמבר על הארכת מצב החירום במדינה עד 11 בינואר 2021ו השארת גבולות המדינה סגורים, זאת לאחר שתוקף מצב החירום הוארך 5 פעמים עד להחלת תיקונים לחוק שאפשרו הטלת סגר במדינה, במסגרתה נאסר על קיום אירועים ציבוריים, שבהם לא יותר מ-600 איש ובתי הספר ומערכות החינוך נותרו סגורים.
We Should Be Together
We Should Be Together (בעברית: אנחנו צריכים להיות ביחד) הוא אלבום האולפן השישי של הזמרת-יוצרת האמריקאית קריסטל גייל. אלן ריינולדס עזר בהפקת האלבום הזה, שיצא לאור ב-19 ביוני 1979, בהוצאת יונייטד ארטיסטס; האלבום האחרון של גייל שיצא בהוצאת חברת התקליטים הזו. הוא הגיע למקום התשיעי במצעד אלבומי הקאנטרי של בילבורד, כששתיים מהרצועות מתוכו הגיעו לעשירייה הפותחת במצעד שירי הקאנטרי. שם האלבום נגזר משם הרצועה האחרונה בתוכו, שנכתבה על ידי אלן ריינולדס.
אבלרדו רודריגס
אבלרדו רודריגס היה חבר המפלגה המהפכנית הלאומית (PNR; לימים התפתחה אל המפלגה המוסדית המהפכנית - PRI), והשתתף בממשלתו של פסקואל אורטיס רוביו. הוא נקרא להשלים את הקדנציה שלו כנשיא, כאשר האחרון פרש באמצע כהונתו בשל התערבותו הכפויה של "המפקד העליון" פלוטארקו אליאס קאייס בניהול המדינה. רודריגס התמנה כנשיא זמני עד לבחירות לנשיאות ב-1934. הוא היה האחרון בין שלושת נשיאי מקסיקו מטעם המפלגה המהפכנית שהיו כפופים הלכה למעשה לקאייס בתקופה שזכורה בהיסטוריה של מקסיקו בשם "מקסימאטו".
פיצה גייט
הפרכת הבדותה
לפי חקירת הניו-יורק טיימס נמצא כי:
מיכה גולדמן
ביוגרפיה
בבחירות לכנסת העשרים וחמש הוצב במקום ה-112 הסמלי ברשימת העבודה לכנסת.
תקרית האננס
עלילה
ברני מספר שטד הופיע שוב בבר בסביבות השעה 1 לפנות בוקר, אך כשהתחיל להתקשר שוב לרובין, ברני הצית את מקטורנו של טד. אחרי עוד קצת כיף, הוא החזיר את טד למיטה, ובאופן דומה למרשל ולילי אין לו מושג מי הבחורה המסתורית. טד מגלה שמישהו כתב על זרועו, ואמר להתקשר למספר אם טד נמצא מעולף איפשהו. טד מתקשר למספר ומגיע לברמן, קרל, שממלא עוד קצת מהסיפור: טד חזר שוב לבר בשעה 3:00 לפנות בוקר, אבל קרל סירב לשרת אותו. טד אמר לקרל את משמעות המילה "קריוקי" וכי הוא רוצה ללכת לראות כמה פינגווינים בגן החיות, ואז התקשר לפתע למישהו (ככל הנראה רובין) ואמר לה לבוא ולעשות משהו "משוגע". על סמך מידע זה, מרשל, לילי וברני מאמינים כי הבחורה המסתורית במיטתו של טד היא למעשה רובין, אך כאשר טד הולך להעיר אותה, רובין מתקשרת ואומרת לו שהיא באה לדון איתו על מה שקרה בלילה הקודם.
Me Enamoré
וידאו קליפ
לאחר מכן בפרק זמן של כחודש מצאתו של קליפ המילים, הוציאה שאקירה את הקליפ הרשמי. בקליפ, ניתן לראות את שאקירה ובן זוגה פיקה, כשהם בחדר בבית מלון, משתטים ומקיימים את שגרת יומם הרגילה.
Nashville
מיקרוסופט טענה ש-Nashville תוסיף תכונות שילוב רשת, לשולחן העבודה של חלונות 95, וחלונות NT גרסה 4.0, הבנויות על תכונות חדשות של דפדפן הרשת אינטרנט אקספלורר גרסה 3.0, (שהיה מוכן לשימוש כמה חודשים לפני Nashville). תכונות שצוינו היו, מנהל קבצים ודפדפן משולבים, היכולת להרכיב מסמכי אופיס מתוך אינטרנט אקספלורר, תוך שימוש בטכנולוגיית ActiveX, ודרך להוסיף דפי רשת דינמיים ישירות על שולחן העבודה במקום שבאופן רגיל מוצגת תמונת הרקע.
"Cleveland" היה שם הקוד הקודם של "Nashville". שיקגו היא העיר הגדולה ביותר באילינוי, ממפיס היא העיר הגדולה ביותר בטנסי. נאשוויל (Nashville) וקליבלנד הן שתיהן ערים בטנסי, כמו גם כפרים באילינוי. קליבלנד היא העיר השנייה באוכלוסייתה באוהיו.
כיוון דרופ סי
כיוון דרופ סי (באנגלית: Drop C tuning) הוא כיוון גיטרה חלופי, בו לפחות מיתר אחד מורד לתו דו (באנגלית C), אך לרוב הכוונה היא לכיוון המיתרים CGCFAD (מהנמוך לגבוה: דו, סול, דו, פה, לה ורה) שניתן גם לתאר ככיוון די (D tuning) עם מיתר שישי מונמך לדו, או לחלופין כיוון דרופ די (Drop D tuning) בטרנספוזיציה של טון למטה. בגלל הטון הכללי הכבד יותר, כיוון זה משמש בעיקר בסגנונות רוק והבי מטאל.
ח'סאב
ח'סאב (בערבית: خصب; בתעתיק מדויק: ח'צב) היא בירת מחוז המובלעת מוסנדם שבעומאן. המחוז הוא מובלעת בתוך איחוד האמירויות הערביות, אך יש לו גישה לים.
תיירות בעיר
ח'סאב ידועה כעיר תיירותית וידידותית לתיירים, יש בח'סאב אטרקציות רבות כמו מבצר ח'סאב, המבצר שהוקם על ידי הפורטוגזים. נפתח גם כביש חדש בעיר המאפשר גישה מהירה מאיחוד האמירויות הערביות, מה שהופך את ח'סאב ליעד סוף שבוע פופולרי עבור אנשים המתגוררים באיחוד האמירויות. הכביש החדש מאפשר גישה גם לכפר טאווי, שבו ציורים פרהיסטוריים של סירות, בעלי חיים ולוחמים כפי שניתן לראות על הסלעים.
הר קוק (הרי סנט אליאס)
גאוגרפיה
ההר, שגובהו 4,194 מטרים מעל פני הים, והוא מתנשא מעל סביבתו לגובה של 2,365 מטרים.
שטפן היים
ביוגרפיה
היים סיים את לימודיו האקדמיים בארצות הברית והתפרסם שם כסופר, ספרו הראשון "נושאי צלב-החופש", רומן תיעודי על חייהם של החיילים האמריקנים באירופה, היה לרב-מכר. אחר כך כתב רבי-מכר נוספים, "עיני התבונה" ו״גולדסבורו", ורומן נוסף - ״בני הערובה״ - שחברת סרטי פרמאונט הפכה לסרט. בעקבות מלחמת קוריאה. היים עבר משבר של אכזבה עמוקה מדרך החיים האמריקנית, ובתוך גלי הלהט הפטריוטיים ששטפו את אמריקה, החליט להחזיר לנשיא דווייט אייזנהאואר את המדליות והעיטורים שזכה בהם במלחמת העולם. ב-1953, בשיא המלחמה הקרה, הוא שב לגרמניה והחליט להשתקע בברלין המזרחית.
אפיגנטיקה
מבחינה היסטורית, המונח שימש לתיאור תופעות שהן לא בהכרח תורשתיות, אך נכללו במונח מכיוון שאינן גורמות לשינוי ברצף ה-DNA עצמו. לדוגמה, כל שינוי של כרומוזומים, בייחוד על היסטונים, בין אם זהו שינוי תורשתי ובין אם לא, בין אם זה משפיע על הפנוטיפ ובין אם לא, הוגדר כשינוי אפיגנטי. כיום מקובל כי התופעה חייבת להיות ניתנת להורשה כדי להיכנס להגדרה של אפיגנטיקה. שימוש בלתי תקין במונח על ידי אנשים שאינם בקיאים גרם לכך שהתקבעה בתודעה הציבורית הגדרה שגויה של המושג ולמחלוקות ציבוריות.
הגדרת המושג
המונח כפי שאנו מכירים אותו כיום הופיע בשנות ה-90, אז נעשה שימוש בו בכמה משמעויות שונות. ההגדרה המוסכמת כיום של המושג אפיגנטיקה כפנוטיפ יציב, תורשתי, הנובע משינוי בכרומוזום ללא שינוי ברצף ה-DNA. הגדרה זו התקבלה בכנס של ה-Cold Spring Harbor בשנת 2008, אם כי יש אחרים המשתמשים בהגדרות אשר כוללות תופעות שאינן מורָשות.
ההגדרה הביולוגית כיום
ישנן הגדרות רבות למונח, כאשר נקודת מחלוקת בין החוקרים היא האם לכלול את הדרישה שהשינוי יהיה תורשתי. לדוגמה, רובין הולידיי הגדיר את המונח כ"מחקר של מנגנוני הבקרה התלויים בזמן ובמרחב אשר מבקרים את הפעילות של גנים במהלך ההתפתחות של יצורים מורכבים", ואדריאן בירד הגדיר את המונח כ"התאמה מבנית של אזורים כרומוזומליים כדי לרשום, לאותת או להנציח מצבי פעילות שהשתנו". הגדרה זו כוללת בתוכה שינויים זמניים הקשורים למנגנוני תיקון נזקי DNA או למחזור התא בנוסף לשינויים מורָשים אחרים, ולא כוללת שינויים הקשורים למבנה הקרום או פריונים, במידה והם לא פגעו בתפקוד הכרומוזום. הגדרות אלו לא מקובלות בקרב החוקרים. מקובל להשתמש בהגדרה מחמירה יותר, כמו זו שנוסחה על ידי ארתור ריגס ועמיתיו, "המחקר של שינויים מורָשים בפעילות גנים – שינויים שעוברים בתורשה בתהליך המיטוזה ו/או המיוזה – שאינם יכולים להיות מוסברים על ידי שינויים ברצף ה-DNA". מיזם מפת הדרכים האפיגנומית של ה-NIH משתמש בהגדרה זו: "שינויים תורשתיים בפעילות וביטוי גנים (בצאצאי התא או הפרט), וכן שינויים יציבים לאורך זמן של הפוטנציאל השיעתוקי של התא, שלא בהכרח תורשתיים".
מנגנונים אפיגנטיים
2. מתילציה של ה-DNA – לרוב באתרי CpG, כך שהציטוזין נהיה 5-מתיל-ציטוזין, אשר לרוב מתנהג כמו ציטוזין שאינו ממותל. אך כאשר ישנה כמות גבוהה של מתילציה באזור מסוים, הוא לרוב פחות מבוטא. תבנית המתילציה של ההורים יכולה להיות מועברת לזיגוטה, המסמנת איזה אלל יבוטא בצאצא (ראו החתמה גנומית). מנגנון הפעולה של המתילציה על ה-DNA נחקר היטב, ותלוי באנזימים אשר יודעים לזהות מצב בו בגדיל אחד של ה-DNA יש מתילציה, ולעשות מתילציה על הגדיל המשלים.
החתמה גנומית
החתמה גנומית היא תופעה שבה האב והאם תורמים תבנית אפיגנטית שונה לאזור מסוים ב-DNA של הצאצא. ישנן מחלות שונות הקשורות בתופעה זו, כגון תסמונת אנגלמן ותסמונת פראדר וילי. אלו מחלות גנטיות רגילות אשר נגרמות עקב מחיקה או השתקה של גנים, אך הן נפוצות באופן חריג מכיוון שנוצר מצב מעין המיזיגוטי בגלל החתמה גנומית, ולכן מספיקה פגיעה בעותק אחד של הגן ולא בשני העותקים כפי שנדרש להיווצרות של מחלות רבות. התסמונת הנוצרת – אנגלמן או פראדר וילי – תלויה בעותק ה-DNA (האבהי או האימהי) העובר החתמה גנומית. דוגמה נוספת היא תסמונת Beckwith–Wiedemann, אשר עלולה להיגרם עקב פגם בהחתמה הגנומית האימהית באזור מסוים על כרומוזום 11.
מרתה רובי
ביוגרפיה
רובי נולדה במונטגומרי שבאלבמה, בתו של ג'ואל פרדריק דובינה, המכהן כשופט בכיר בבית המשפט הפדרלי ה-11 לערעורים של ארצות הברית. היא למדה באוניברסיטת ניו יורק, שם השלימה לימודי תואר ראשון במוזיקה. ב-2001 סיימה את לימודיה בבית הספר קמרלנד למשפטים באוניברסיטת סמפורד שבברמינגהאם. בשנת 2003 נבחרה למועצת עיריית מונטגומרי, שם כיהנה עד ראשית 2011. במהלך כהונתה חברה לראש העיר בובי ברייט בהתנגדותו לבניית מרכז קניות במזרח העיר, תמכה בהעלאת המיסוי על סיגריות בעשרה סנטים והתנגדה להפרטה של מערך פינוי האשפה הביתית של העירייה.
דוד קלטינס
קריירה
בעונת 2016/2017, תחת המאמן רן בן שמעון, הוסט קלטינס מספר פעמים לעמדות הבלם והמגן הימני. ב-7 ביולי 2016 ערך את הופעת הבכורה שלו במפעל אירופי, כשעלה כמחליף בניצחון 1–0 על סלובודה טוזלה הבוסנית במסגרת הסיבוב הראשון של מוקדמות הליגה האירופית של אופ"א. בסך הכל שיחק ארבע עונות בבית"ר ירושלים, וכבש במדיה ארבעה שערים ב-113 הופעות בליגת העל.
די.סי. נגד מארוול
זהו איננו שיתוף הפעולה הראשון בין שתי חברות ההוצאה לאור, וקדמו לו תשע חוברות וואן-שוט שהתפרסמו במהלך שנות ה-70 וה-80. עם זאת, אז היו אלה מפגשים בודדים בין גיבור-על אחד לאחר במציאות חלופית. במקרה זה, שלל הדמויות נפגשו כולן בהמשכיות העיקרית. בעלילה, שני אחים אלים נאבקים זה בזה בקרב אימתני, כשכל אחד מהם מיוצג על ידי גיבורי היקום שלו. תוצאות המלחמה בין היקומים נקבעו לפי הצבעת הקהל, בעמדות שהוצבו בחנויות השונות בארצות הברית.
עלילה
"הטופר האפל" (מיזוג בין וולברין ובאטמן) ו"סופר-חייל" (מיזוג בין קפטן אמריקה וסופרמן) מופרדים בחזרה לצורתם המקורית על ידי אקסס, והם נשלחים אל האחים במטרה לסיים את הסכסוך. השניים נאבקים זה בזה ישירות, כשהספקטר מיקום DC ובית הדין החי מיקום מארוול לא מצליחים למצוא את עמק השווה של האחים. באטמן וקפטן אמריקה מנסים לעצור את האחים בפנייה לליבם, ואז האחים מבינים כי שני הגיבורים הם התגלמותם - כל אחד ייחודי בעולם משלו, אך ללא עניין באיזשהו סכסוך. האחים מבינים את חוסר הטעם שבמלחמתם ונסוגים, והמצב ביקום מארוול וביקום DC שב לקדמותו.
הזיכרון הקולקטיבי של שני היקומים בנוגע להתרחשות האירועים נמחק לחלוטין, ולכן אין לו שום אזכור מאז התרחשותו.
נבחרת איטליה בכדורגל עד גיל 20
היסטוריה
מאז עונת 2017-2018, נבחרת איטליה עד גיל 20 משתתפת בליגת העל השנתית עד גיל 20, שהורחבה לשמונה משתתפים.
ישראל מאיה
קריירת משחק
בעונת 1990–1991 חזר לבית"ר תל אביב וחתם על חוזה לשלוש עונות. מאיה נפצע לאחר מספר מחזורים מתיקול של יוסי זאנה בבני יהודה תל אביב והושבת לתקופה של 5 חודשים. מאיה חזר לשחק בפברואר ושוב הסתכסך עם הנהלת בית"ר תל אביב, התנצל ונקנס לאחר חודש השעיה וחזר לשחק. באמצע עונת 1991–1992 הושאל להפועל תל אביב, איתה סיים את העונה במקום ה-9 בטבלה.
גיזה (מפעל אריגה)
סגירת המפעל
בשנת 1952 המפעל נסגר, מאחר שלא היו כוחות חדשים להפעלתו. הרבה מהעובדים הקבועים יצאו לפנסיה, או שהוצעו להם עבודות חליפיות במשק. העובדים התנגדו לסגירת המפעל, במיוחד לאור הביקוש שנמשך לתוצרת הייחודית של המפעל.
טומיקאירה ZZ
בדגמי הדור הראשון הורכבו מנועי בנזין, בדגמי הדור השני הורכבו מנועים חשמליים.
חדקן רוסי
ביולוגיה
החדקן יכול להגיע לאורך של ומשקל של 115 ק"ג.
I Wish You Love: More from The Bodyguard
הצלחה מסחרית
לאחר הופעתה של הזמרת כריסטינה אגילרה בטקס פרסי המוזיקה האמריקאית האלבום מכר 6,000 עותקים ובכך נכנס למקום ה-165 במצעד האמריקאי הרשמי, למקום ה-65 במצעד המכירות הנקיות האמריקאי, למקום ה-9 במצעד אלבומי הפסקול האמריקאי ולמקום ה-22 במצעד אלבומי ה-R&B. בבלגיה האלבום הגיע למקום ה-133.
פיורד
פריסה
העמדה הרווחת בגאולוגיה גורסת כי היו פיורדים בישראל בעבר הרחוק, באזור מדבר יהודה.
הפרעת אישיות טורדנית-כפייתית
אבחנה מבדלת
הפרעות אישיות אחרות ותכונות אישיות: כיוון שישנה חפיפה מסוימת בין תסמיני הפרעות האישיות השונות, מצב בו אדם מאובחן עם יותר מהפרעה אחת הוא מצב שכיח, וכך גם מצב בו אדם עם הפרעת אישיות טורדנית כפייתית עונה על חלק מאבני הבוחן לאבחנה של הפרעות אישיות אחרות. חלק מהמאפיינים של ההפרעה יכולים להופיע בצורה משמעותית גם אצל אנשים שאינם עונים על מלוא הקריטריונים לקבלת אבחנה של הפרעת אישיות זו.
הטלוויזיה המרכזית של ברית המועצות
ב-29 במרץ 1965 יצא לדרך ערוץ הטלוויזיה השלישי של ברית המועצות שהיה ערוץ לימודי בעיקרו, בדומה לטלוויזיה החינוכית הישראלית. ב-4 בנובמבר 1967 יצא לדרך הערוץ הרביעי. בטלוויזיה הסובייטית לא הוצגה אף פרסומת, מאחר היה זה סממן קפיטליסטי בעיקרו, אולם ב-1988 - עם היכנסו לתוקף של חוק הקואופרטיבים שהתיר עסקים פרטיים בברית המועצות - הוצגה לראשונה פרסומת של פפסי, בהופעת הזמר מייקל ג'קסון. ב-2 בנובמבר 1989 יצא לדרך ערוץ הטלוויזיה המסחרי הסובייטי הראשון, ערוץ 2×2.
שיר של יום
מקור המנהג
העדות הקדומה ביותר לנוהג זה מופיעה בספר תהילים עצמו בפתיחה למזמור תהילים צ"ב - מזמור שיר ליום השבת. עדות נוספת לנוהג זה מצויה בתרגום השבעים מופיעה בצורת כותרת לתרגום של חלק מהמזמורים (במזמורים של יום ראשון, שני, רביעי, שישי ושבת) ומציינת שהם היו השיר ליום מסוים בשבוע. רשימת המזמורים המלאה, לפי ימי השבוע מופיעה במשנה :
מנגינות קופים
מנגינות קופים (באנגלית: Monkey Melodies) הוא סרט הנפשה קצר אמריקאי משנת 1930. זהו הסרט ה-13 בסדרת הסרטים "סימפוניות טיפשיות".
דייוויד לי
קריירה ככדורסלן מקצועני
בעונת, פרץ לראשונה ככוכב בליגה והפך לשחקן המוביל של הניקס. במחצית העונה נבחר להחליף את אלן אייברסון בנבחרת המזרח לקראת משחק האולסטאר, בו קלע 4 נקודות והוריד 2 כדורים חוזרים בניצחון המזרח 141-139. מספר ימים לפני כן, זומן לראשונה לסגל נבחרת ארצות הברית לקראת אליפות העולם 2010.
פטר הראשון, מלך סרביה
נסיבות עלייתו לשלטון
ב-15 ביוני 1903 אישרה האספה הלאומית הסרבית את מינויו של פטר קאראג'ורג'ביץ' למלך סרביה, פה אחד, והוא שב לממלכה מגלותו. ב-21 בספטמבר 1904, נערך טקס ההכתרה הרשמי בבלגרד וב-9 באוקטובר 1904 נערך טקס המשיחה.
מיקרוקלין
במיקרוקלין נעשה שימוש בתעשיות החרסינה, האמאיל והזכוכית, כאבן חן או כמינרל הנמכר בחנויות המיוחדות לכך.
ARM
ARM היא ארכיטקטורת סט פקודות עבור מעבדים מסוג RISC שמפותחת על ידי חברת ARM holdings (או ארם הולדינג ). החברה מתכננת את המעבדים ומוכרת רישיונות שימוש בהם ליצרניות שבבים אחרות. הם משמשים כיום בדרך כלל כליבות של מערכות על שבב (שיכולות לכלול גם ליבות ARM נוספות כבקרים משניים).
איליושין Il-276
עיצוב ופיתוח
ב-13 בינואר 2016 דיווחו כלי התקשורת הרוסיים במדינה כי איליושין "הקפיאה" את הפרויקט הרוסי-הודי וכי רוסיה תטול על עצמה אחריות מלאה לעיצוב וייצור מפורט של המטוס.
מדיולאנום (פירושונים)
מדיולאנום (בלטינית: Mediolanum וגם Mediolanium) – פירושו "[יישוב] באמצע המישור" או "[מקום] בין נתיבי המים"
ג'יימס סומרוויל
מלחמת העולם השנייה
במרץ 1942 מונה סומרוויל למפקד השייטת הבריטית המזרחית בטרינקומליי בציילון והועלה לדרגת אדמירל. עם נפילת סינגפור העביר את מפקדתו לנמל קילינדילי בקניה. באפריל 1942 פתח האדמירל היפני צ'ואיצ'י נגומו באופנסיבה באוקיינוס ההודי. סומרוויל איבד נושאת מטוסים ושתי סיירות. רק בתחילת 1944 קיבל תגבורת וב-19 במאי 1944 תקף את מתקני הדלק באי סאבאנג בצפון סומטרה ובמאי 1944 את סורביה.
אלעזר גרנות
אלעזר גרנות (12 במרץ 1927 - 19 בספטמבר 2013) היה פוליטיקאי, משורר, עיתונאי וסופר ישראלי. כיהן כחבר הכנסת מטעם המערך.
קפיצה לגובה
חוקים
בתחילת התחרות הרף מוצב בגובה נמוך יחסית. כל קופץ יכול להחליט האם להשתתף בסיבובים המוקדמים ואת הגובה בו הוא רוצה להתחיל. לכל מתחרה שלוש הזדמנויות בכל גובה, מתחרה שנפסל (כלומר: מפיל את הרף) שלוש פעמים רצופות נושר מהתחרות. מתחרה גם רשאי לפסוח על ההזדמנויות השנייה והשלישית ולעבור לגובה הבא. המתחרה שמצליח לעבור את הגובה הגבוה ביותר מנצח בתחרות. אם שני קופצים או יותר עברו את הגובה הגבוה ביותר, המנצח יהיה הקופץ שצבר פחות פסילות בגובה האחרון אותו עבר. אם עדיין אין הכרעה, מנצח מי שמספר הפסילות הכללי שלו היה הנמוך ביותר. אם הקופצים צברו מספר זהה של פסילות, מתקיימת קפיצה מכריעה לקביעת המנצח. הכרעה מושגת רק כאשר אחד מהקופצים עבר את הרף והשני הפילו. בשלב ראשון הם מקבלים קפיצה רביעית בגובה בו הם נכשלו. אם שניהם נכשלים מורידים את הרף לגובה האחרון אותו עברו וכל אחד מקבל ניסיון נוסף. אם ושניהם עברו מעלים שוב לגובה בו הם נכשלו וכך הלאה עד השגת הכרעה.
אדלאיד אובאל
קורות חייה
ב-18 במאי 1965 הוכרה על ידי יד ושם כחסידת אומות העולם. בשנותיה האחרונות היא סבלה מחלת פרקינסון.
הארמייה השמינית (בריטניה)
איטליה
לאחר שלושה כישלונות של הארמייה החמישית של צבא ארצות הברית לתקוף את קו החורף שהציבו הגרמנים באיטליה, הועברה הארמייה בחשאי אל חוף הים האדריאטי באפריל 1944, על מנת לרכז את מרבית הכוחות בצידם המערבי של הרי האפנינים לצידה של הארמייה החמישית של צבא ארצות הברית, במטרה להבקיע את הקו ולהגיע עד לרומא. לאחר הקרב על מונטה קסינו, הצליחה הארמייה השמינית במבקע למרכז איטליה, ואפשרה את כניסת הארמייה החמישית לרומא בתחילת יוני. לאחר כיבוש רומא, המשיכה הארמייה בלחימה בכיוון צפון דרך מרכז איטליה במטרה לכבוש את פירנצה. הכוחות הגרמנים נערכו בקו מגננה שכונה "הקו הגותי". הארמייה השמינית שבה אל החוף האדריאטי והצליחה בהבקעת הקו הגותי, אך לבסוף כשלה בניסיון לפרוץ אל עמק הפו לפני תחילת החורף, שבו לא ניתן היה ליזום מתקפות משמעותיות. במהלך אוקטובר הועבר הגנרל ליס לדרום מזרח אסיה, והוחלף בלויטננט גנרל סיר ריצ'רד מקרירי.
אוצר הפוסקים
מבנה סדרת אוצר הפוסקים
כמו כן יצא לאור בשנת תשנ"ח כרך אחד על סימן קלד בשם "כפיה בגט" (בסגנון שונה קצת מהספרים האחרים).
נולד בארבעה ביולי
נולד בארבעה ביולי (באנגלית: Born on the Fourth of July) הוא סרט קולנוע אמריקני משנת 1989 המבוסס על האוטוביוגרפיה רבת המכר של החייל רון קוביק, שנלחם במלחמת וייטנאם, הקרויה גם היא "נולד בארבעה ביולי". בסרט, טום קרוז גילם את קוביק וזכה על כך בפרס גלובוס הזהב.
נאסיק
תעשיית יין
גידול הענבים התחיל בשנת 1994, כאשר רג'יב סמנט חזר מלימודיו בסטנפורד ושם לב שלמרות תנאי הטבע המתאימים אין תעשיית יין באזור נאסיק. הוא הביא ענבי סוביניון בלאנק ושנן בלאנק ונטע הכרמים הראשונים ב־1996. הבציר הראשון היה ב־1999 והיין הראשון היה מוכן ב־2000.
סכנה ברורה ומיידית
היסטוריה
לפני המאה ה-20, רוב הנושאים שעמדו לדיון במקרים של מחלוקת בנושא חופש הביטוי עמדו תחת האילוץ של הגבלה לפני פרסום (Prior restraint). בראשית המאה העשרים החל בית המשפט העליון של ארצות הברית לבחון מקרים בהם אנשים נענשו לאחר דיבור או פרסום. המבחן המשפטי העיקרי ששימש לקבוע אם ניתן להפליל את המתבטא היה מבחן הנטייה להרע (Bad tendency). למבחן זה שורשים במשפט המקובל הבריטי. גישה זו אפשרה להוציא את הדיבור אל מחוץ לחוק אם הייתה לו נטייה לפגוע ברווחת הציבור. אחד המקרים הראשונים שבהם בית המשפט העליון התייחס לענישה לאחר פרסום החומר היה "פיטרסון נגד קולורדו" משנת 1907, בה השתמש בית המשפט במבחן הנטייה להרע כדי לאשש את האישומים בביזוי נגד מוציא לאור של עיתון שהאשים את שופטי קולורדו בפעולה מטעם חברות שירות מקומיות.
חשיבות
לאור טענה מנוגדת זו החליט הולמס לפרש מחדש באופן רטרואקטיבי את כוונתו ב"סכנה ברורה ומיידית" וקיבל את האפיון והמבחן החדש בחוות דעתו החולקת בתיק Abrams v. United States חצי שנה אחרי פסק הדין בתיק "שנק". פסקי הדין בתיקי "Schenck", "Frohwerk" ו-"Debs" היו כולם פה אחד, אך בתיק "אברמס" – לא.
ולטר ונק
ולטר ונק (בגרמנית: Walther Wenck; 18 בספטמבר 1900 – 1 במאי 1982) היה גנרל חיל השריון בוורמאכט. מילא תפקיד חשוב בסוף מלחמת העולם השנייה בקרב על ברלין.
מפקד הארמייה ה-12
ב-23 באפריל 1945 הגיע קייטל למפקדתו של ונק. הוא פרש בפני ונק ואנשי מטהו מפה והניח את אצבעו על ברלין. הוא אמר כי: "המערכה על ברלין זה אך החלה וכי על המאזניים מוטלים גורלה של גרמניה ושל היטלר". הוא הביט על ונק ואמר: " מחובתך להסתער ולהציל את הפיהרר, עליך להפנות את חייליך אחורנית ולהסתער לכיוון ברלין יחד עם הארמייה התשיעית של בוסה". ונק ידע שאין לו כוחות לבצע זאת אבל אין טעם להתווכח עם קייטל והוא אמר לו שיעשה כמיטב יכולתו. לאחר צאתו של קייטל כינס ונק את אנשיו ואמר להם: " זה יהיה אווילי לנוע לעבר ברלין ולהיכנס למלתעות הרוסים. אנו ננוע לעבר ברלין ככל שנוכל כדי ליצור מסדרון שיאפשר לאזרחים להימלט למערב ובו זמנית נחתור למגע עם הארמייה התשיעית הנסוגה כדי לנסות ולמלט אותה למערב. גורלו של אדם יחיד (היטלר) כבר לא אכפת".
ויליאם פיץ דאנקן
ביוגרפיה
לאחר מות אביו בשנת 1094 על ידי מאל פטייר ממרנס (ביוזמת דונלד השלישי) נאלצו ויליאם ואמו להימלט מסקוטלנד לאלרדייל שבקמברלנד. רק כעבור עשר שנים שב ויליאם לחצר המלוכה הסקוטית.
בתקופת כהונתו של דודו למחצה אלכסנדר הראשון, ראו בוויליאם אחד מיורשי הכתר הסקוטי, אולם בשל תמיכתו של הנרי הראשון, מלך אנגליה בדייוויד, זכה הלה בכתר לאחר מותו של אלכסנדר, ולא ויליאם. דייוויד העניק לוויליאם תוארי כבוד שונים על מנת לקנות את הסכמתו להמלכתו, וככל הנראה קיבל את התואר מורמאר מוריי (שליט מוריי), וכן הוענקו לו תארים ושטחים בבאלרדייל, בסקיפטון ובקרייבן שבצפונה של אנגליה.
חיים דוד נוסבוים
חיים דוד נוסבוים (1860–1944) היה משפטן ומשורר עברי.
יצחק קרדוזו
קורות חייו
פרננדו (שמו כאנוס) עזב את ספרד, כנראה כדי להימלט מהאינקוויזיציה, ונסע עם אחיו מיגל, שגם הוא למד רפואה, לוונציה, שם שניהם אימצו את היהדות בגלוי, פרננדו שינה את שמו ל"יצחק". לאחר שהות קצרה בוונציה התיישב בוורונה, שם שהה עד מותו, וזכה לכבוד רב על ידי יהודים ונוצרים.
מעמד האישה בהאיטי
נשים בפוליטיקה
בממשלת האיטי יש משרד לענייני נשים, אך עדיין יש מספר גדול של אלימות נגד נשים והטרדתן, בעיקר במקומות עבודתן. מספר אישים פוליטיים, כגון מישל פייר-לואי, ראש ממשלת האיטי לשעבר, נאבקו רבות באי-שוויון ורדיפות נגד הנשים.
חינוך
בהשוואה למדינות אחרות, אף שרוב מדינות אמריקה הלטינית השיגו חינוך יסודי אוניברסלי או כמעט אוניברסלי לכל הילדים, עבור החינוך היסודי בהאיטי, שיעור ההרשמה של בנים היה עדיין גבוה במקצת מזה של בנות ב-1987.
המפלגה הירוקה
התנועה הירוקה נרשמה כמפלגה ב-11 בנובמבר 2008 והתמודדה בבחירות לכנסת ה-18, ברשימה אחת עם מפלגת מימד בשם התנועה הירוקה-מימד. הרשימה קיבלה 27,737 קולות (0.82% מהקולות) ולא עברה את אחוז החסימה. בבחירות לכנסת ה-19, לאחר שנערכה לריצה עצמאית, חברה בהובלת יושב הראש פרופ' אלון טל (ובניגוד לבחירת ועידת המפלגה) לריצה ברשימה משותפת עם התנועה בראשות ציפי לבני. אלון טל הוצב במקום ה-13, ולא נבחר לכנסת. לקראת הבחירות לכנסת ה-20, הוצבה יושבת הראש יעל כהן-פארן במקום ה-25 ברשימת המחנה הציוני המשותפת למפלגת העבודה הישראלית ולמפלגת התנועה. עם בחירתו של דני עטר לראשות קק"ל, יעל כהן-פארן נכנסה לכנסת במסגרת רשימת המחנה הציוני ב-25 בנובמבר 2015 ובכך הפכה לנציגתה הראשונה של מפלגת התנועה הירוקה בכנסת. בבחירות לכנסת ה-21 שובצה כהן-פארן במקום ה-15 במפלגת העבודה ולא נכנסה לכנסת.
הבחירות לכנסת ה-19
סמוך להגשת רשימות המתמודדים לכנסת ה-19 החליטה הנהגת התנועה הירוקה, בניגוד להחלטת ועידת המפלגה יום קודם לכן, להצטרף לרשימתה של ציפי לבני, התנועה, ואלון טל הוצב במקום ה-13 בה. שכנאי הוצבה במקום ה-45 מתוך 46.
סמבה ד'אור
פרס סמבה ד'אור (מילולית: סמבת הזהב, ע"ש פרס הבלון ד'אור) הוא פרס כדורגל שנתי המוענק על ידי מגזין הכדורגל Sambafoot מאז שנת 2008 לכדורגלן הברזילאי המצטיין המשחק באירופה. הפרס מחולק בהתאם לתוצאות הצבעה של שלושה מקצי שופטים: עיתונאים, כדורגלנים והצבעות אינטרנטיות של קוראים.
פמלה אנדרסון
חיים אישיים
אנדרסון היא טבעונית מטעמי מצפון, ופועלת למען זכויות בעלי חיים. היא שיתפה פעולה פעמים רבות עם ארגון אנשים למען יחס מוסרי לבעלי חיים בקמפיינים נגד תעשיית הפרווה, העור והבשר. בין השאר הופיעה בכרזה לעידוד צמחונות שבו היא מכוסה אך ורק בעלים, ובסרטונים המיידעים על תנאי הגידול, ההובלה והשחיטה של התרנגולים שמוכרת חברת המזון המהיר KFC.
סמיי קאקונגולו
ראשית חייו
סֶמֶיי קָאקוּנגוּלו נולד ב-1868 בממלכת קוקי השוכנת בדרום מערב בוגנדה ושסופחה לבוגנדה בסוף המאה ה-19. אביו של סמיי היה בן שבט הבוגנדה ושימש כאיש הקשר לשבט הבוגנדה בחצרו של מלך קוקי. סמיי התפרסם כבר בצעירותו כצייד פילים וכסוחר שנהב מצליח.
מלחמות הדת באוגנדה
במהלך 1892 פרצה מלחמה בין הקבוצות הקתוליות לקבוצות הפרוטסנטיות. קאקונגולו הנהיג את הפלג הפרוטסטנטי במלחמה וניצח פעם נוספת. כאות הוקרה והערכה על ניצחונותיו ניתנה לו בת המלך, הנסיכה קלמה, לאישה.
ההתקרבות ליהדות
קאקונגולו החל להתעמק בחקר כתבי הקודש. הוא קרא את הברית החדשה והתנ"ך והתפלא על כך שהפרוטסטנטים לא מקיימים כמה מהמצוות הבסיסיות במקרא, ובהן שמירת שבת ואיסור אכילת חזיר. הוא הצטרף אל כת הבאמאלכי - כת נוצרית שפרשה מהכנסייה הפרוטסנטית לאור אי קיום המצוות המקראיות.
פוליטיקה של אוסטרליה
היחס בין שני בתי המחוקקים
הקלות היחסית בה ניתן לזכות לייצוג בסנאט, ביחס לבית הנבחרים, מביא את המפלגות הקטנות למיקוד המאמץ שלהן להיבחר לסנאט. בדרך כלל, המפלגות הקטנות אינן מצליחות להכניס את נבחריהן לבית הנבחרים. (לדוגמה, מפלגת הירוקים זכתה במקום אחד בבחירות של 2002 אך הפסידה אותו כעבור שנתיים בבחירות של 2004). למפלגות קטנות קיים הכוח להשפיע על בית הנבחרים על ידי הכוונת קהל המצביעים שלהם להצביע למפלגה גדולה כזאת או אחרת, עד כדי כך השפעה זאת חזקה עד שיש האומרים שהיא הייתה מכרעת בבחירות של 1990.
M37
היסטוריה
לצביר דרגת בהירות נראית 6.2 וניתן לאתרו באמצעות משקפת כ-4 מעלות ממזרח לכוכב χ בעגלון. כוכבי הצביר הבהירים ביותר הם מדרגת בהירות 9.0, כך שקשה להבחין בהם באמצעות משקפת ורק באמצעות טלסקופ חובבים ניתן להבחין שמדובר בצביר. במרחק של כ-3.7 מעלות ממערב-צפון-מערב ל-M37 נמצא הצביר M36.
מספר זה"ב
אימוץ בינלאומי
בישראל המערכת נכנסה לשימוש ב-3 בספטמבר 2007, והיא פועלת בכל הבנקים ומאפשרת לבצע העברות כספים בין כל החשבונות בכל הבנקים. העברה שמתבצעת באמצעות מערכת זה"ב היא סופית ואינה ניתנת לביטול. העברות בין חשבונות המתנהלים בבנקים בישראל מתבצעות באותו יום עסקים.
תומאש אויפלושי
קריירת משחק
ב-20 ביוני 2011, עם סיום עונתו השלישית בקבוצה, אותה סיימה אתלטיקו במקום השביעי בליגה, חתם אויפלושי בקבוצת גלאטסראיי מטורקיה. בעונתו הראשונה בקבוצה פתח אויפלושי בכל משחקי קבוצתו בליגה, 39 במספר, וזכה עם הקבוצה באליפות ה-18 של המועדון. במשחק סיום העונה מול פנרבחצ'ה הורחק אויפלושי בכרטיס אדום. עונה אחר כך סבל אויפלושי מפציעה ארוכה, והפסיד את רוב משחקי קבוצתו עקב כך. למרות זאת, השלימה הקבוצה זכייה באליפות נוספת.
אהרן מאוסטרהא
ביוגרפיה
סיפורו מוזכר בקצרה בספר 'שארית ישראל', לרבי ישראל דב בער מווילעדניק:'כמו שידוע מהמגיד הגדול ממזריטש, שלקח את הרופא גארדע מעמקי הקליפות והושיבו ברום המעלות...'. סיפורים נוספים עליו מובאים בספר 'בית אברהם' לרבי אברהם מסלונים, כתבי רבי יאשע שו"ב, ספר 'מזקנים אתבונן' (ירושלים תשס"ז), 'מאמר מרדכי' (ירושלים תשס"ב, סיפורי רבי מרדכי חיים סלונים),
בתו חנה, הייתה גם רופאה, וכונתה "חנה'לי דיא דאקטרין" (חנה הרופאה).
רודף העפיפונים
עיבוד לסרט ולמחזה
בשנת 2009 עלתה הצגת הבכורה של המחזה שכתב מתיו ספנגלר על פי הספר "רודף העפיפונים".
אריק הולדר
הולדר היה היועץ המשפטי הבכיר של אובמה בתקופת הקמפיין שלו לנשיאות. הוא האמריקאי-אפריקאי הראשון שכיהן בתפקיד זה.
ביוגרפיה
בין השנים 1976 ל-1988 עבד הולדר במחלקה החדשה ליושר ציבורי של משרד המשפטים של ארצות הברית וחקר מקרים של חשדות לשחיתויות בכל הרמות. ב-1988 מונה על ידי הנשיא רונלד רייגן לשופט בבית המשפט של מחוז קולומביה. ב-1993 מונה על ידי ביל קלינטון לתפקיד פרקליט מדינה (United States Attorney) של מחוז קולומביה והיה בכך לאמריקאי אפריקאי הראשון בתפקיד זה. הולדר יצר יחידות מיוחדות ותוכניות להתמודדות עם תופעות של פשעי שנאה, אלימות במשפחה והתעללות בילדים, פעל ליצור מנגנוני שיתוף פעולה בין האוכלוסייה המקומית לשלטונות החוק ופיתח תוכנית להפחתת שיעור הפשיעה האלימה על ידי מניעת הפצת כלי נשק. הולדר כיהן בתפקיד עד למינויו ב-1997 למשנה לתובעת הכללית של ארצות הברית, ג'אנט רינו. בתקופת כהונתו בתפקיד זה מיקד מאמצים למאבק בהונאות בתחום הטיפול הרפואי ופשעי מחשב. הולדר היה זה שייעץ לרינו בקבלת ההחלטה להתיר את הרחבת סמכויותיו של החוקר העצמאי קנת' סטאר, החלטה שהובילה לפרשת מוניקה לווינסקי. בימיו האחרונים של ממשל קלינטון היה הולדר מעורב בחנינה הנשיאותית קלינטון למארק ריץ', חנינה שספגה ביקורת רבה משום שלא מקובל לחון לפושעים נמלטים שלא ריצו את עונשם, וכן כי רעייתו לשעבר הייתה תורמת של המפלגה הדמוקרטית. הולדר היה זה שחתם על חוות הדעת התומכת בחנינה, וספג על תפקידו בתהליך ביקורת רבה מצד גורמים שמרניים. לאחר כניסתו של ג'ורג' ווקר בוש לבית הלבן, שימש הולדר במשך כשבועיים כתובע הכללי בפועל עד לאישור מינויו של ג'ון אשקרופט לתפקיד.
אליפות וימבלדון 1890
אליפות וימבלדון 1890 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-30 ביוני והסתיימה ב-23 ביולי. תוכנית התחרות כללה תחרויות גברים, תחרויות נשים ותחרות זוגות גברים.
יחסי מלטה–סרביה
היסטוריה
בתקופת שלטונו של מינטוף, שסומן ביחסים עם לוב תחת משטר קדאפי, יוגוסלביה הייתה בעלת ברית חמה למדי של מלטה, ככל הנראה המרכזית באירופה. שר החוץ העתידי, מייקל פרנדו, כתב את עבודת התואר השני שלו בשנת 1977 בנושא "ניהול עצמי של עובדים: תפיסה חדשה של המבנה המשפטי של המיזם במלטה וביוגוסלביה".
חינוך ולדורף
מאז, צמחה תנועת בתי-ספר ולדורף באופן משמעותי, וכיום קיימים יותר מאלף בתי-ספר ואלפי גני ילדים ברוח חינוך ולדורף בכל רחבי העולם. שטיינר ייסד תורה חינוכית שהפכה עוד בימיו לתנועה חינוכית גדולה שכללה בתי ספר ולדורף בערים שונות בגרמניה, בשווייץ, בהולנד, באנגליה ובארצות הברית. תנועת חינוך ולדורף היא מהבולטות והגדולות בזרם החינוך החופשי והעצמאי.
ראייה הוליסטית של הילד ושל תהליכים חינוכיים
בכתביו החינוכיים כתב שטיינר שוב ושוב על חינוך והוראה מתוך האדם השלם. מדובר על ראייה הוליסטית, רב-צדדית של תהליכי הוראה, חינוך וליווי ילדים. ראייה הוליסטית זו מוצאת את ביטויה במאפיינים רבים של בתי ספר ולדורף. בין השאר מדובר על איזון בין תחומים עיוניים, אמנותיים וגופניים במערכת הלימוד; על כך שכל תלמיד עובר עד לסיום בית הספר את כל תחומי הלימוד ומתחנך דרך מישורי עשייה ולימוד רבים ומגוונים, ללא בחירה וללא התמקצעות (גם לא בתיכון); על סדר יום, שבוע, חודש ושנה שמאפשר עבודה מאוזנת, הרמונית ומתאימה לאיכויות השונות של היום והשנה (לדוגמה, לימוד עיוני בשעות הבוקר, לימוד אמנותי בבוקר המאוחר וסדנאי-עמלני בשעות הצהריים); על שילוב של ילדי כל הגילאים במידת האפשר מהגן ועד לסוף כיתה י"ב באותו קמפוס לימודי, מתוך הרעיון שילדים משפיעים זה על זה באופן חיובי ומתוך התפיסה כי המבט קדימה ואחורה חיוני ומהותי להתפתחותם, ועל שילוב של תלמידי חינוך מיוחד בבתי ספר כחלק מהותי מהנוף האנושי החינוכי שעל כל ילד לפגוש.
ניהול משותף – רפובליקה של מורים
בישיבות המורים ובסמינרים שערך שטיינר עם מורי בית הספר ולדורף הראשון הוא תרגל עמם שוב ושוב צורות של ניהול משותף: כל ההחלטות נלקחו בקונצנזוס או בהצבעה, השאלות החינוכיות והניהוליות הובאו תמיד לצוות המורים לשם הכרעה ומורים שונים לקחו על עצמם מנדטים ניהוליים בתחום זה או אחר. שטיינר העמיד את עצמו בתפקיד של יועץ או מלווה ולא של מנהל בסגנון היררכי (על אף שמבחינה רשמית הוא היה רשום כמנהל בית הספר) כלפי צוות המורים.
שיטות הוראה בבית הספר היסודי
בנוסף לאומנות, המשחק גם הוא תופס מקום מאוד חשוב במסגרות ולדורף. מורי ולדורף מאמינים שילדים שיודעים לשחק ומרבים במשחק, הם לרוב בעלי כישורי למידה, מחשבה ודמיון מפותחים. דרך המשחק הילד יכול לבטא עצמו. גם למשחקי החצר החופשי ישנה חשיבות רבה. בזמן משחק החצר החופשי הילדים מתנהלים באופן ספונטני וגמיש ומפתחים קשרים חברתיים תוך כדי המשחק. דוגמה למשחקים אלו: משחקי כדור, תופסת, מחבואים ועוד.
אנטונוב An-178
ב-18 בדצמבר 2015 חתמו אנטונוב וחברת טאקניה אירונאוטיקס על מזכר למסירת 30 מטוסי An-178 לחיל האוויר הסעודי המלכותי. נשיא טאקניה, עלי מוחמד אל-ג'אמדי, ציין כי ה-An-178 נבחר מכיוון ש"מחירו ועלויות התפעול הנמוכות שלו הם יתרונות חשובים בהשוואה למטוסים אחרים מהרמה הזו".
הבנות ביילין–אבו מאזן
הבנות ביילין אבו מאזן (או הסכם ביילין אבו מאזן) הוא מסמך שנוסח בסוף חודש אוקטובר 1995 על ידי נציגיהם של יוסי ביילין ומחמוד עבאס (אבו מאזן), באשר להסדר קבע כולל עתידי בין ישראל למדינה הפלסטינית. ביילין שימש בתקופה זו שר בממשלתו השנייה של יצחק רבין, ועבאס שימש כסגנו של יאסר ערפאת, יושב ראש הרשות הפלסטינית. השיחות נערכו בחסות שוודית החל מאוקטובר 1993 ונוהלו בפועל בעיקר בין יאיר הירשפלד ורון פונדק לבין חוסיין א-ע'רא ואחמד ח'אלידי. כמו כן, גם חסן עספור ונמרוד נוביק השתתפו בחלק מהפגישות.
אבי כרמל
1978
באליפות ישראל בשחייה שנערכה בווינגייט בסוף יולי 1978 זכה כרמל ב-3 מדליות זהב, במשחה ל-100 מטר גב בתוצאה של 1:04.28 דקות, לפני ערן קרקו (1:05.70 דקות) ויזהר שנהר מהפועל שמיר (1:06.70 דקות), במשחה ל-200 מטר גב בשיא ישראלי חדש של 2:16.45 דקות, שיפור לשיאו של דב ניסמן (2:19.20 דקות) ובמשחה שליחים 4x100 מטר מעורב ביחד עם יורם כוכבי, ערן קרקו ואמיר גניאל בשיא ישראלי חדש של 4:12.79 דקות. כשחיין ראשון הוא קבע בסגנון הגב שיא ישראלי חדש נוסף של 1:03.65 דקות, שיפור לשיא של ניסמן (1:04.20 דקות). שבועיים לאחר מכן, באליפות ישראל בשחייה לנוער הוא קבע שני שיאים ישראלים לבוגרים, במשחה ל-100 מטר גב בתוצאה של 1:03.52 דקות ובמשחה ל-200 מטר גב בשיא ישראלי חדש של 2:16.32 דקות.
1979
באליפות ישראל בשחייה שנערכה בסוף אוגוסט 1979 זכה כרמל במדליית זהב במשחה ל-100 מטר גב בתוצאה של 1:04.05 דקות, לפני יזהר שנהר (1:05.13 דקות) ואורן שרון מהפועל טבעון (1:06.08 דקות).
מדרש ויסעו
מהלך הלחימה
מדרשי חז"ל מביאים פירוט מלא של מהלך הקרבות. בתחילת הלחימה יהודה הרג את מלך תפוח ושמונה מלכים אחרים, לוי הרג את אילון מלך געש, נפתלי הרג ארבעה גיבורים ויעקב הרג את זירורי מלך שילה, פרעתון מלך חצר, פסוסי מלך סרטן, לבן מלך ארם ושביר מלך מחנהי. שאר בני יעקב שהיו בתל שכם נלחמו בשערי העיר.
אתיופיה
אתיופיה היא ארץ בעלת היסטוריה רצופה עתיקה ביותר. המדינה המודרנית היא המשכה של האימפריה האתיופית, שהיא עצמה מקורה בקיסרות אקסום. זו, על פי המסורת, התפתחה ממלכות שבא אשר קמה בשנת 1978 לפנה"ס. הנצרות הוכרזה כדת המדינה בשנת 325 לספירה, כך הפכה אתיופיה למדינה השנייה ולאימפריה הראשונה שקיבלה את הנצרות. במהלך המאה השביעית הגיע גם אסלאם לאזור, מה שהחל את תקופת החושך האתיופית, שבמהלכה התפשטה ממלכת אקסום דרומה, ואיבדה שטחים בצפון שנכבשו על ידי המוסלמים. בתחילת ימי הביניים הפכה אתיופיה לאחת מהאימפריות החזקות בתבל, ובסופם החלה הידרדרות. במהלך העת החדשה התרחבו גבולות המדינה, אך מאפייניה המדיניים ותשתיתה התרבותית המשיכו להתבסס על מקורותיה הקדומים שראשיתם בתקופה האקסומית. שמה הקודם של אתיופיה נקרא חבש.
דתות
חדירת האסלאם לאתיופיה החלה מיד עם ייסוד הדת במאה השביעית. לפי ה"חדית'", המגע הראשון היה בתקופת בה היה מוחמד נרדף בזמן "ההגירה הראשונה", כאשר נאמני מוחמד, בראשות ג'עפר איבן רבאח, ברחו לאקסום ובעקבותיהם עשירי מכה (שלא האמינו בשליחותו של מוחמד) שביקשו מהנג'סי אסחמה (נגוס-מלך) שיסגירם לידיהם. לאחר ששמע את שני הצדדים, לא הסגיר המלך את אנשי מוחמד. אז, על פי המסורת, אמר מוחמד "התרחקו מן האתיופים כל עוד לא פוגעים בכם" (כלומר, ויתר על חובת הג'יהאד נגד האתיופים). על פי המסורת האסלאמית, המתאסלם השלישי והמואזין הראשון באסלאם היה בילאל בן רבאח אל חבשיה, שהיה במקור מאזור אתיופיה של היום.
לגיון (קומיקס)
בפברואר 2016 עלתה סדרת הטלוויזיה "לגיון" מבית פוקס המבוססת על לגיון ברשת הבת FX האמריקאית. את דמותו של דייוויד מגלם השחקן דן סטיבנס, ובתפקידים הראשיים לצידו מככבות השחקניות רייצ'ל קלר, אוברי פלזה וג'ין סמארט. הסדרה לא מתרחשת ביקום סדרת סרטי אקס-מן, אלא היא עומדת בפני עצמה.
צדק חם
כוכבי לכת מטיפוס של צדק חם קלים לגילוי בהשוואה לכוכבי לכת אחרים, מכיוון שכוח הכבידה בינם לבין הכוכב שלהם הוא משמעותי ולכן הם גורמים להפרעות ניכרות בדינמיקה של הכוכב הניתנות לצפייה כהסחת דופלר של קרינת הכוכב. בנוסף, אם מישור תנועת צדק חם נחתך עם קו הראיה מכדור הארץ, תיראה ירידה זמנית בעוצמת ההארה של הכוכב החוזרת על עצמה בתדירות קבועה, עקב כך שכוכב הלכת עובר על פני דיסקת הכוכב. תנודות של הכוכב מאפשרות לקבוע את מסתו של צדק חם, תדירות ההחשכות את זמן ההקפה, ומידת הירידה בעוצמת ההארה את רדיוסו.
נשיא ברזיל
סמכויות חוקתיות
כרפובליקה נשיאותית, ברזיל מעניקה סמכויות משמעותיות לנשיא, השולט למעשה ברשות המבצעת, מייצג את המדינה בחו"ל, וממנה את הקבינט ובאישור הסנאט, את השופטים של בית המשפט הפדרלי העליון . הנשיא הוא גם המפקד העליון של הכוחות המזוינים.
מעון רשמי
בית המגורים הרשמי של טורטו, הידוע בכינויו "Granja do Torto", הוא חווה הממוקמת בפאתי הבירה הלאומית ומשמשת כמעון נופש לנשיא המדינה. ארמון ריו נגרו בפטרופוליס, ריו דה ז'ניירו הוא מקום מפלט קיץ לנשיא, אם כי נעשה בו שימוש נדיר.
בנוסף, נשיאות הרפובליקה מחזיקה גם את Palacio do Jaburu בברזיליה לשימוש סגן נשיא הרפובליקה כמעונו הרשמי.
הרפובליקה הראשונה (1889–1930)
הרפובליקה הראשונה נוסדה ב-1890 והונהגה על ידי דאודורו דה פונסקה, שהדיח את פדרו השני קיסר ברזיל. בנוסף, פונסקה הקים ממשלה זמנית. שנתיים מאוחר יותר, ב-1891, חוקת ברזיל נכתבה על בסיס החוקה של הרפובליקה של ארצות הברית, ואף שם הרפובליקה ניתן לה על שם ארצות הברית (הרפובליקה של ארצות הברית של ברזיל). דאודורו נבחר להיות הנשיא על ידי הפרלמנט באותו השנה, אולם התפטר כעבור 10 חודשים בלבד. במקומו נכנס לתפקיד פלוריאנו פיישוטו. אחריו נבחר בבחירות ציבוריות בפעם הראשונה בברזיל, פרודנטה דה מוראיס בארוס.
אף על פי שברזיל הייתה תאורטית דמוקרטיה חוקתית, הרפובליקה הישנה נשלטה בידי אוליגרכיות מקומיות, ובלט בה הכוח של המדינות סאו פאולו ומינאס ז'ראיס, שהתחלף לסירוגין. ההצבעות באזורים הכפריים נשלטה לרוב על ידי בעלי אדמות מקומיים, ולפחות מ-6 אחוזים באוכלוסייה הייתה זכות הצבעה.
הקבינט של ארצות הברית בממשל לינדון ג'ונסון
הקבינט של ארצות הברית בממשל לינדון ג'ונסון כיהן במשך חמש שנים וחודשיים, ממועד השבעת הנשיא לינדון ג'ונסון ב-22 בנובמבר 1963 – לאחר רציחתו של ג'ון פיצג'רלד קנדי – ועד תום כהונתו ב-20 בינואר 1969.
סאמאן קודוס
קריירה בינלאומית
נכלל בסגל נבחרת איראן לטורניר מונדיאל 2022.
פאראפסיכולוגיה
טלפתיה
באותה תקופה ניסה החוקר הסובייטי ל. וסילייב מאוניברסיטת לנינגרד להפנט אנשים ממרחק 1,000 מייל ולהשפיע עליהם בכוח הטלפתיה. הניסויים נערכו גם דרך מסכי מיגון אטומים לגלים אלקטרומגנטיים, מה שהוביל את וסילייב להשערה כי במקרה של ה-PSI לא מדובר בגלים כאלה, אלא באנרגיה אזוטרית ואקזוטית ייחודית. אין הוכחות להצלחתם של ניסויים אלה.
השלכה
רבים אחרים תיארו יציאה אל מחוץ לגוף הגשמי (תופעות שזכו לשמות Out-of-Body, חוויית סף מוות ומסע אסטראלי), ביניהם הסופר ארנסט המינגוויי. מחקר שנערך בשנות ה-70 גילה, כי בקרב כ-95% מהתרבויות יש אמונה בהתנסויות מחוץ לגוף וכי מספר עצום של אנשים התנסה בחוויה.
פסיכוקינזיס (טלקינזיס)
יכולת ההשראה המחשבתית על עצמים דוממים הובילה כמה חוקרים לתיאור המוח כמעין תחנת ממסר, ההופכת אנרגיה פיזיקלית במתח נמוך לאנרגיה פסיכית במתח גבוה. הטענת אנרגיה אנושית בחפצים דוממים מאפשרת שימוש באותם חפצים לצורך הילינג ואפילו לשם חיסול חרקים. טענות אלה נחשבות על ידי רוב החוקרים לפסבדו-מדע חסר ערך ונטול כל תקפות או הוכחה. איש לא הגדיר או הוכיח מעולם קיומה של אנרגיה פסיכית.
צנעא
התקופה המוסלמית
בשנת 1515 נכנע מושל העיר למשלחת ששלחו הממלוכים המצרים אל תימן, והמדינה סופחה למדינה הממלוכית. אולם כעבור שנה נכבשה מצרים בידי האימפריה העות'מאנית, ומשהגיעה הידיעה אל מפקדי הצבא הממלוכי בעיר, הם הכירו בריבונות העות'מאנית בה ועזבו אותה. תושבי צנעא פנו לעזרת האימאם הזיידי, וזה נכנס אל העיר בראש כוחותיו ב-1517. ב-1527 הכתה בעיר מגפת דבר קשה שגבתה את חייהם של 11,000 איש. שלטונם של הזיידים בעיר החזיק מעמד רק עד 1547, מועד בו אחד משומרי העיר הסגירה לצבא העות'מאני. העות'מאנים בזזו את העיר והרגו 1,200 איש, אולם הזיידים לא אמרו נואש, וב-1626 הטילו מצור על העיר למשך שלוש שנים. לבסוף נסוגו הטורקים מצנעא ובתוך שנים ספורות נוספות השתלטו הזיידים על כל תימן. האימאמים הזיידים החזיקו בעיר עד אמצע המאה ה-19.
אולם סדר זה היה קצר מועד, ולאחר מלחמת העולם הראשונה מסר המושל העות'מאני את העיר לידי האימאם, אשר קבע בה את בירת תימן העצמאית. ב-1948 נרצח האימאם השליט, ובמאבק הירושה שפרץ לאחר מכן נגרמו לעיר ולבתיה נזקים כבדים. בתים הועלו באש והשווקים נבזזו, והאימאם החדש העביר את בירתו לתעיז, שהחזיקה בתואר עד שנת 1962. שלטונם של האימאמים הזיידים בתימן הגיע לסיומו ב-1962, עת הוכרזה הרפובליקה הערבית של תימן, שבירתה צנעא. עם זאת, מלחמת אזרחים שפרצה במדינה ונמשכה עד סוף 1969 הסבה נזקים נוספים לעיר ולמבניה. מאז שמרה העיר על מעמדה כבירה, גם לאחר איחודן של דרום תימן וצפון תימן לרפובליקה של תימן. בשנת 1972 התגלה במסגד בצנעא כתב יד של הקוראן, המתוארך לשנים 645–690 והנחשב לעותק הקוראן העתיק בעולם.
בורגהארט קלאוסנר
משחק
ב-1984 היה בתפקיד הראשי בסדרת הטלוויזיה "Das Rätsel der Sandbank", המבוססת על רומן של הסופר רוברט ארסקין צ'יילדרס.
ב-2006 שיחק בסרט "רקוויאם", אודות נערה הסובלת מבעיה נפשית.
מדלין קאן
מדלין קאן (באנגלית: Madeline Kahn; 29 בספטמבר 1942 – 3 בדצמבר 1999) הייתה שחקנית קולנוע ותיאטרון יהודייה-אמריקאית זוכת פרס טוני. קאן הייתה מועמדת לארבעה פרסי גלובוס הזהב ולשני פרסי אוסקר על הופעותייה בסרטים "אוכפים לוהטים" ו"ירח של נייר".
דאגני
ביוגרפיה
סנדוויק היא בתם של המוזיקאים הנורווגים מריט סנדוויק ואייסטיין נורוול. בעקבות מטלת כתיבת שירים בבית הספר, היא החלה להופיע בטרומסה, נורווגיה. לאחר שעברה לבריטניה ב-2012, היא הופיעה במועדון עם בן זוגה באותה תקופה, אך לאחר שהרגישה ש-"הדברים לא באמת הולכים לשום מקום", היא נרשמה לאוניברסיטה ללמוד עיצוב מדיה דיגיטלית ב-2015. בקיץ 2016, היא הוציאה את הסינגל "Backbeat". השיר משך את תשומו ליבו של זיין לאו בתחנת הרדיו Apple Music 1, והופיע ברשימת ההשמעה החדשה של התחנה בספוטיפיי. לאחר מכן, השיר הושמע לפחות 300 אלף פעמים תוך מספר ימים.
אבל ארליך
תולדות חייו
ארליך גדל בעיר קניגסברג שם למד לנגן על כינור, והחל להלחין בגיל צעיר.
ב-1934 לאחר עליית הנאצים לשלטון, עבר ארליך להתגורר בזאגרב (קרואטיה), שם התגוררו קרובי משפחתו (אחי סבתו היה רבה של זאגרב הרב ד"ר הושע יעקבי). בזאגרב המשיך את לימודי המוזיקה, למד כינור והלחנה. ב-1939 עם התגברות האנטישמיות באירופה, עלה ארליך לארץ (לאחר שהות קצרה באלבניה). בארץ המשיך את לימודיו בקונסרבטוריון למוזיקה בירושלים.
עיקר עיסוקיו היו הלחנה והוראה. ארליך הלחין מעל ל-3000 יצירות. במהלך השנים לימד קומפוזיציה ותאוריה של המוזיקה בקונסרבטוריון הישראלי למוזיקה בתל אביב, באקדמיה למוזיקה ע"ש רובין, באוניברסיטת בר-אילן ובסמינר אורנים. נעמי שמר ועשרות מלחינים ויוצרים כדוגמת ד"ר מיכאל שנהב היו מתלמידיו.
אלפרד מולינה
קריירה
שיחק בתחילת שנות ה-90 בשני עיבודים קולנועיים לספרים, "לא בלי בתי" שם גילם את הדוקטור האיראני-אמריקאי ו"אפריל הקסום" בתור מלרש ווילינקס. שיחק במערבון ההימורים "מווריק" המבוסס על סדרת טלוויזיה. ב-1995 גילם את ד"ר סטפאן ארדן בסרט האימה האירוטי "מין מסוכן", כמו כן גם שיחק בתפקיד קטן של איש עסקים מושחת במערבון השחור לבן "איש מת" של ג'ים ג'רמוש. מולינה עבד עם הבמאי פול תומאס אנדרסון בשני סרטים "לילות בוגי" בו שיחק את סוחר הסמים ראהד ג'קסון וב"מגנוליה" בתור סולומון סולומון.
בשנת 2014 שיחק בסרט הטלוויזיה הלב הרגיל, ששודר בערוץ HBO. בשנת 2017 שיחק בסרט הדרמה "גיבור אמריקאי" לצד ג'רארד באטלר וגרטשן מול. באותה שנה החל לשחק בסדרת האתנולוגיה "אויבות", שנוצרה ונכתבה על ידי ראיין מרפי, לצידן של ג'סיקה לאנג וסוזן סרנדון.
קרן ויקימדיה
מטרות
קרן ויקימדיה היא ארגון ללא כוונות רווח. תקנון הקרן מגדיר כי הקרן תפעל לאיסוף ופיתוח של תוכן לימודי ולהפצתו היעילה ברחבי העולם. על פי הצהרת הכוונות של הקרן, מטרתה לסייע ולפעול להנעת אנשים ברחבי העולם בפיתוח ואיסוף תוכן לימודי ברישיון חופשי או ציבורי, ולהפיצו ביעילות. לצורך כך, הקרן תספק את התשתית ואת המסגרת הארגונית לאחזקת מיזמים מבוססי ממשק ויקי במגוון של שפות ותפעל למען כל מיזם הנועד לקדם מטרה זו. הקרן שומרת ומשמרת מידע שימושי מהמיזמים שבחסותה באופן זמין באינטרנט ללא תשלום.
קרל כהנא
קרל חיים כהנא (6 באוגוסט 1900 – 8 ביוני 1974) היה לוחם ומפקד מראשוני הצנחנים בצה"ל. לחם במלחמת העולם הראשונה בצבא הקיסרות הגרמנית ובמלחמת העולם השנייה ביחידות מיוחדות בצבא הבריטי. כהנא היה החייל המבוגר ביותר ביחידת ה־SAS במלחמה. לעיתים ביצע פעולות חשאיות בגפו. לאחר האנשלוס תכנן כהנא להתנקש בהיטלר.
קורות חייו
כהנא נולד במיקולינצה שבמזרח גליציה, פולין למשפחה יהודית מבוססת. בשנת 1912 עברה המשפחה לווינה, אוסטריה.
לאחר השחרור
עבד במגדל שלום בתל אביב. נהרג בתאונת דרכים ביוני 1974 והובא למנוחות בבית העלמין קריית שאול.
בניין הפרלמנט החדש (הודו)
הבניין נבנה על ידי תאגיד קבוצת טאטא, החל משנת 2020, כחלק מפרויקט הפיתוח מחדש של מרכז ניו דלהי. הוא נחנך ב-28 במאי 2023 על ידי ראש ממשלת הודו נרנדרה מודי.
חנוכת הבניין
ב-28 במאי 2023, ראש הממשלה נרנדרה מודי חנך רשמית את בניין הפרלמנט החדש של הודו. הטקסים החלו בשעות הבוקר, כאשר מודי חשף שלט המקדש את הבניין לאומה ונאם בפני כינוס מחוקקים. במסגרת ההשבעה, הוא התקין את הסנגול, שרביט כסף מצופה זהב, ליד כיסא יו"ר הלוק סבהה בבניין הפרלמנט החדש בהתאם למסורת טמילית.  מפלגות האופוזיציה נמנעו ברובן מהאירוע, והביעו את העדפתן שהנשיא יפתח את הבניין במקום ראש הממשלה.
רצח איתם ונעמה הנקין
תגובות לפיגוע
כשנשאל האם הוא מגנה את רצח בני הזוג הנקין, השיב חבר הכנסת באסל גאטס: "עם תחת כיבוש יש לו זכות להתנגד לכיבוש בכל אמצעי שהוא מוצא לנכון. אני אישית, הלוואי והייתי יכול למנוע כל טיפת דם... אבל האחריות על כל מה שקורה נמצאת על כתפיו של ביבי נתניהו". שלושה ימים לאחר הרצח פרסם דובר מפלגת חד"ש - החזית הדמוקרטית לשלום ולשוויון, רג'א זעתרא, פוסט ברשת פייסבוק בו כתב: "כעם החי תחת כיבוש לעם הפלסטיני קיימת הזכות המלאה להתנגדות בכל צורותיה, כולל התנגדות צבאית מזוינת נגד חיילים ומתנחלים ומתקנים ומקומות של הכיבוש וההתנחלויות (לא ילדים ואזרחים)".
פנטרה אבטחת מידע
גיוס הון
בגיוסים ראשונים גייסה החברה חמישה מיליון דולר. בנובמבר 2019 גייסה החברה 10 מיליון דולר.
אוחתי
רקע וכתיבה
השיר זכה להשמעות רדיו רבות, ובשיאו הגיע למקום החמישי במצעד ההשמעות הישראלי השבועי של מדיה פורסט.
ויקיפדיה הסלובנית
נכון ל- ב ישנם בו  ערכים ו- משתמשים פעילים.
רג' לואיס
רג'ינלד (רג') לואיס (באנגלית: Reginald "Reg" Lewis; 7 במרץ 1920–1997) היה כדורגלן אנגלי.
נוקבוי
גאוגרפיה
נוקבוי היא הפסגה הגבוהה ביותר בשרשרת הרי שי וההר הגבוה ביותר במחוז קורק ומחוז קרי. זו הפסגה ה-104 הגבוהה ביותר באירלנד.
גאולוגיה
ההר מורכב מאבן חול שקיימת במקום מתקופת דבון, אשר נעשתה לאחר מכן לרכס הרים, לפני שנשחקה לצורתה הנוכחית בעקבות ריבוי קרחונים בעידן-הקרח האחרון.
I Am... World Tour
רקע
מגזין בילבורד פרסם באוקטובר 2008 שביונסה הולכת לצאת לסיבוב הופעות השלישי שלה, והוא הולך לקדם את אלבום הסולו השלישי שלה. הסיבוב הופעות התחיל באפריל 2009, שמונה חודשים לאחר שחרורו של האלבום I Am... Sasha Fierce. מתאריך 25 באפריל 2009 התחילו מכירות מוקדמות לסיבוב הופעות.
פרמוס
פרמוס התאגדה כעירייה מהסיווג "בורו" (באנגלית: borough) ב-1922 (במדינת ניו ג'רזי ישנם חמישה סיווגים של עיריות - עיר, בורו, עיירה, קריה וכפר). היא ידועה כאחד ממרכזי השופינג הגדולים בארצות הברית, עם מחזור שנתי של מעל 5 מיליארד דולר בענף הקמעונאות.
עצי אשוח 1914
עלילה
איש משטרת הצאר ואהובתו מתכוננים לקראת התמודדותם באליפות בינלאומית בהחלקה על הקרח, אך איש המשטרה מוצא עצמו על פרשת דרכים ונדרש לבחור בין אהבתו לבין שירותו במשטרה.
ז'אן פול גטי
ביוגרפיה
גטי נולד במיניאפוליס לשרה קת'רין מקפרסון רישר וג'ורג' פרנקלין גטי (1855–1930) אשר החל לעבוד בתעשיית הנפט בשנת 1904. החברה הראשונה שלו "Minnehoma Oil Company" זכתה להצלחה רבה ובעקבות כך המשפחה עברה לשכונת יוקרה בלוס אנג'לס. ז'אן פול למד בצעירותו באוניברסיטת דרום קליפורניה ולאחר מכן באוניברסיטת קליפורניה בברקלי. בשנת 1913 קיבל תואר בכלכלה ומדעי המדינה באוניברסיטת אוקספורד.
מרדכי אהרנפרייז
תולדות חייו
בתחילת מלחמת העולם השנייה נמנע אהרנפרייז מללחוץ על ממשלת שוודיה להעניק ויזות ליהודים שניסו להימלט מהמדינות הבלטיות, בגלל הנייטרליות שנקטה שוודיה במלחמה. בשנת 1942 תרם אהרנפרייז למאמצים להצלת יהודי בולגריה. בהמשך השנה התבקש על ידי יצחק גרינבוים לסייע באישוש הידיעות לגבי השמדת יהודי פולין, אך לא עזר בדבר זה. לקראת סוף יוני 1944 פנו אליו מספר אישים, ביניהם יצחק גרינבוים, בבקשה שיפנה אל מלך שוודיה ויבקש ממנו לשלוח שליח להונגריה כדי להציל את היהודים הנשלחים משם להשמדה. אהרנפרייז העביר את הפניות שקיבל לשר החוץ השוודי ובכך לקח חלק בלחצים שהביאו לשליחות ההצלה של ראול ולנברג. עוד קודם לכן, העלה פליט יהודי בשם קולומן לאואר בפני אהרנפרייז את הרעיון להציע את ולנברג לתפקיד, אולם אהרנפרייז היסס במשך שבועיים לגבי התאמתו של ולנברג לתפקיד, בגלל גילו הצעיר ורצונו לבסס את עבודתו על שוחד, דבר שהעלה כנגד אהרנפרייז טענות על כך שעיכב את יציאתו של ולנברג להונגריה. לקראת סוף שנת 1944 נועץ פולקה ברנדוט עם אהרנפרייז לגבי הדרכים להצלת יהודים שנותרו בחיים במחנות בגרמניה.
עידן רייכל
הפרויקט של עידן רייכל
בינואר 2005 יצא האלבום השני של הפרויקט, "ממעמקים", בו כתב והלחין רייכל את רוב השירים, ואף שר שיר אחד באלבום, "ממעמקים", שזכה להצלחה רבה, כשהוכתר כ"שיר העשור" במצעד "פסקול העשור" של ערוץ 24. האלבום שיחזר את הצלחת קודמו, והגיע למעמד אלבום זהב תוך יומיים בלבד. מכירותיו הגיעו למעל 140,000 עותקים. מאלבום זה הצליחו פרט ל"ממעמקים" השירים "יש בי עוד כוח", "מילים יפות מאלה", "מכל האהבות" ו"שובי אל ביתי". בשנת 2006 הוציאה חברת התקליטים האמריקאית קומבנצ'ה אלבום אוסף בשם "The Idan Raichel Project" הכולל מבחר מתוך שני האלבומים הקודמים של הפרויקט.
בספטמבר 2007 יצא לאקרנים הסרט "שחור על לבן", בבימויו של תומר הימן, המתעד את מסעו של הפרויקט של עידן רייכל באתיופיה. שיר הנושא של הסרט, "הביתה, הלוך חזור", יצא באותו חודש, בביצועה של כברה קסאי. בסרט עצמו, מבוצע השיר על ידי רייכל.
ביוני 2008 יצא הסינגל "מנעי קולך מבכי", שנכתב עבור גלגלצ לכבוד חגיגות שנת ה-60 למדינת ישראל. בנובמבר 2008 יצא האלבום השלישי של הפרויקט של עידן רייכל, "בין קירות ביתי". את האלבום הפיק רייכל במשותף עם גלעד שמואלי, מתופף הפרויקט. גם אלבום זה זכה להצלחה, והסינגלים שיצאו מתוכו, "חלומות של אחרים", "שאריות של החיים", "מי נהר" ו"רוב השעות" הצליחו במצעדי הפזמונים. האלבום כלל גם את השיר "מנעי קולך מבכי" כסינגל נפרד. רייכל שר כשלושה שירים באלבום, "חלומות של אחרים", "הכל עובר" ו"בין קירות ביתי". בהמשך הגיעו מכירותיו ליותר מ-100,000 עותקים. בשנת 2009 הופץ האלבום גם באירופה וארצות הברית באמצעות חברת התקליטים האמריקאית קומבנצ'ה, ובעקבות כך, הצליח האלבום להגיע למקום הרביעי במצעד אלבומי העולם של הבילבורד.
במרץ 2013 יצא אלבום האולפן החמישי של הפרויקט, "רבע לשש", אשר הופק על ידי רייכל וגלעד שמואלי במשותף. מהאלבום התפרסמו השירים "עכשיו קרוב", "בלילה" "Sabe Deus" ו"עד שאין יותר לאן". רייכל עצמו שר באלבום חמישה שירים, "יורד הערב" ו"Sabe Deus" (בדואט עם הזמרת אנה מורה), "עד שאין יותר לאן", "הרוח הזו" ו"עולם שלם". האלבום הגיע למקום התשיעי במצעד אלבומי העולם של בילבורד וזכה אף להצלחה רבה ברחבי העולם. ארבעה חודשים מיום יציאתו נאמדו מכירות האלבום בכ־80,000 עותקים. במצעד הפזמונים השנתי של גלגלצ, זכה השיר "בלילה" בתואר "שיר השנה".
עבודה במקביל לפרויקט
ב-31 בינואר 2019 הוציא רייכל את אלבום הסולו השני שלו, "ואם תבואי אליי", שגרר ביקורות מעורבות. יציאתו לאור של האלבום לוותה בארבע הופעות שהתקיימו בהיכל מנורה מבטחים, ובסיבוב הופעות בינלאומי נרחב במהלך חודש מרץ 2019 באיטליה, הולנד, שווייץ, צרפת, אוסטריה וארצות הברית. באפריל 2019, לרגל יום העצמאות, יזמה תחנת הרדיו גלגלצ את הפקת השיר "שבט אחים ואחיות" בו השתתפו אמנים ישראלים בולטים רבים. השיר, שהולחן על ידי רייכל למילותיו של דורון מדלי, זכה לפופולריות רבה, הושמע רבות בתחנות הרדיו והיה פופולרי במסיבות סיום בבתי הספר היסודיים בישראל. במאי הוציא את הסינגל "עכשיו נשארנו שנינו", שזכה להשמעות רבות בתחנות הרדיו. באוקטובר הוציא את הסינגל "כתוב מלמעלה", שהגיע למקום הראשון במצעדים השבועיים של מדיה פורסט וגלגלצ. בדצמבר הוציא את הסינגל "אם רק תסכימי", בהשתתפותו של יהורם גאון, שיצא לרגל יום הולדתו ה-80 של גאון.
בחודש מאי התקיימה הצגת הגאלה להצגה המוזיקלית "חלומות של אחרים", בה שובצו קטעים מתוך שיריו הרבים של עידן רייכל כחלק מהעלילה העוסקת בהגשמת חלומות, דימוי עצמי הצלחה וכישלון. ההצגה הופקה על ידי" תיאטרון השעה הישראלי לילדים ונוער.